Isem d awal yemmalen taɣawsa, aɣersiw neɣ amdan. D tagrumma n yisekkilen yeddukklen yesan anamek. Tagrumma-agi n yisekkilen tesdukkel aẓar ideg yella unamek d teɣra yellan d aslaɣ ttmuddun-d talɣa n yisem. Yezmer ad yili d amadwan yesskanay-d ayen ur nezmir ara ad nwali neɣ ad tt-nenal ( amedya : asemmiḍ, rreḥma, tayri ), yesskanay-d tikwal ayen nezmer ad nwali yerna ad t-nenal s yifassen-nneɣ ( amedya : tawwurt, abrid, aqcic ). Yezmer ad yili d amaẓlay ( isem n umdan neɣ n temdint ) yettwaru s usekkil ameqqran di tazwara, yezmer ad yili d amilan. Isem amilan yiseu ticraḍ tigejdanin nutenti d timitar yeṭṭafaren isem acku ilmend-nsent i yettbeddil ( tawsit, amḍan d waddad ).